CELEX: 52018PC0371
Language: lv
Date: 2018-05-31
Title: Priekšlikums PADOMES REGULA, ar ko uz neiesaistītajām dalībvalstīm attiecina Regulas (ES) Nr. …/2018, ar ko izveido apmaiņas, atbalsta un mācību programmu euro aizsardzībai pret viltošanu, piemērošanu 2021.–2027. gadam (programma “Perikls IV”)

EIROPAS KOMISIJA
            Briselē, 31.5.2018
            COM(2018) 371 final
            2018/0219(APP)
            Priekšlikums
            PADOMES REGULA,
            ar ko uz neiesaistītajām dalībvalstīm attiecina Regulas (ES) Nr. …/2018, ar ko izveido apmaiņas, atbalsta un mācību programmu euro aizsardzībai pret viltošanu, piemērošanu2021.–2027. gadam (programma “Perikls IV”)
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Šajā priekšlikumā paredzēts, ka tas būs piemērojams no 2021. gada 1. janvāra, un tas tiek iesniegts 27 dalībvalstu Savienībai atbilstoši Eiropadomes 2017. gada 29. martā saņemtajam Apvienotās Karalistes paziņojumam par nodomu izstāties no Eiropas Savienības un Euratom, pamatojoties uz Līguma par Eiropas Savienību 50. pantu.
            
            
               Programma “Perikls” ir apmaiņas, atbalsta un mācību programma euro aizsardzībai pret viltošanu. Programmu izveidoja ar Padomes 2001. gada 17. decembra Lēmumu 2001/923/EK, un ar Padomes 2001. gada 17. decembra Lēmumu 2001/924/EK paplašināja tā darbības jomu, attiecinot to uz ES dalībvalstīm, kas nav pieņēmušas euro kā vienoto valūtu. Turpmāki šo pamataktu grozījumi ar Padomes Lēmumiem 2006/75/EK, 2006/76/EK, 2006/849/EK, 2006/850/EK, Regulu (ES) Nr. 331/2014 un Padomes Regulu (ES) 2015/768
                  1
                pagarināja programmas darbības laiku līdz 2020. gada 31. decembrim.
            
            
               Komisija savā priekšlikumā (COM(2018) 369), pamatojoties uz LESD 133. pantu, ierosina turpināt programmu “Perikls” saskaņā ar daudzgadu finanšu shēmu laikposmam pēc 2020. gada.
            
            
               Līguma par Eiropas Savienības darbību 139. pantā ir noteikts, ka tā 133. pantā minētos pasākumus, ar ko reglamentē euro izmantošanu, nepiemēro dalībvalstīm ar izņēmuma statusu.
            
            
               Tomēr informācijas un personāla apmaiņai, kā arī atbalsta un mācību pasākumiem, ko īsteno saskaņā ar programmu “Perikls”, vajadzētu būt viendabīgiem visā Savienībā, un tādēļ būtu jāveic vajadzīgie pasākumi, lai nodrošinātu tādu pašu euro aizsardzības līmeni dalībvalstīs, kuru valsts valūta nav euro. Neiesaistīto dalībvalstu aktīvā loma saskaņā ar pašreizējo programmas “Perikls 2020” pagarināšanu ir būtiska un nozīmīga. Horvātijas Valsts banka, piemēram, organizēja vairākas konferences ar nosaukumu “Balkānu euro aizsardzības tīkls”, pulcinot ekspertus no Dienvidaustrumeiropas, lai šajā reģionā, kas ir pazīstams ar euro viltojumu ražošanu un izplatīšanu, stiprinātu euro aizsardzību pret viltošanu.
            
            
               Šim priekšlikumam vajadzētu paplašināt programmas “Perikls” darbības jomu, attiecinot to uz tām Eiropas Savienības dalībvalstīm, kas vēl nav pieņēmušas euro kā vienoto valūtu.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE 
            
            
               ·Juridiskais pamats
            
            
               Savienības tiesību akti par euro aizsardzību pret viltošanu ietilpst Līguma par Eiropas Savienības darbību (LESD) 133. panta darbības jomā. Šis noteikums paredz, ka saskaņā ar parasto likumdošanas procedūru Eiropas Parlaments un Padome pēc apspriešanās ar Eiropas Centrālo banku nosaka pasākumus, kas nepieciešami euro kā vienotās valūtas izmantošanai. Šis noteikums attiecas tikai uz tām dalībvalstīm, kuras ir pieņēmušas euro kā savu vienoto valūtu. 
            
            
               Šā priekšlikuma pamatā ir LESD 352. pants, kas ir juridiskais pamats programmas “Perikls” piemērošanas paplašināšanai attiecība uz tām dalībvalstīm, kuras nav pieņēmušas euro kā savu vienotu valūtu. 
            
            
               ·Subsidiaritāte (neekskluzīvas kompetences gadījumā)
            
            
               Šis priekšlikums atbilst subsidiaritātes principam. Eiropas vienotās valūtas kā sabiedriska labuma aizsardzībai ir skaidra starpvalstu dimensija, un tāpēc euro aizsardzība pārsniedz atsevišķu ES dalībvalstu intereses un atbildību. Ņemot vērā euro pārrobežu apriti un starptautiskās organizētās noziedzības dziļo iesaisti euro viltošanā (ražošana un izplatīšana), valstu aizsardzības regulējumi ir jāpapildina ar ES iniciatīvu, lai nodrošinātu viendabīgu valstu un starptautisko sadarbību un spētu rīkoties, saskaroties ar iespējamiem jauniem transnacionāliem riskiem.
            
            
               ·Proporcionalitāte
            
            
               ·Ierosinātā regula ir vajadzīga, derīga un piemērota vēlamā mērķa sasniegšanai. Tajā ir ierosināts efektīvi stiprināt sadarbību dalībvalstu starpā, kā arī sadarbību starp Komisiju un dalībvalstīm, neierobežojot dalībvalstu spēju aizsargāt euro pret viltošanu. Rīcība Savienības līmenī ir pamatota, jo tā nepārprotami palīdz dalībvalstīm kopīgi aizsargāt euro, un mudina izmantot kopīgas Savienības struktūras, lai palielinātu sadarbību un informācijas apmaiņu starp kompetentajām iestādēm
                  2
               .Juridiskā instrumenta izvēle 
            
            
               Regula tiek uzskatīta par atbilstošu juridisko instrumentu euro aizsardzībai pret viltošanu. Tā ir turpinājums Padomes 2015. gada 11. maija Regulai (ES) 2015/768, ar kuru Regulas (ES) Nr. 331/2014, ar ko izveido apmaiņas, atbalsta un mācību programmu euro aizsardzībai pret viltošanu (programmu “Perikls 2020”), piemērošanu attiecina arī uz neiesaistītajām dalībvalstīm.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               Komisija ir veikusi ex ante novērtēšanu (SWD(2018)281), sagatavojot Regulu (ES) Nr. …/2018, ar ko izveido apmaiņas, atbalsta un mācību programmu euro aizsardzībai pret viltošanu laikposmam pēc 2020. gada (programma “Perikls IV”). Pierādījumi, kas apkopoti un iesniegti kā daļa no šī ex ante novērtējuma, ir tieši pārceļami uz šo priekšlikumu. 
            
         
         
            
               Sabiedriskās apspriešanas par ES fondiem drošības jomā ietvaros uzklausīja ieinteresētās personas par euro aizsardzību pret viltošanu.
            
            
               4.IETEKME UZ BUDŽETU
            
            
               Tiesību akta priekšlikuma finanšu pārskatā, kas ir pievienots šim Padomes regulas priekšlikumam, ir izklāstīta ietekme uz budžetu un norādīti vajadzīgie cilvēkresursi un administratīvie resursi. Šis finanšu pārskats par ietekmi uz budžetu, izņemot tā juridisko pamatu, ir identisks finanšu pārskatam, kas sagatavots priekšlikumam Eiropas Parlamenta un Padomes Regulai (ES) Nr. …/2018, ar ko izveido apmaiņas, atbalsta un mācību programmu euro aizsardzībai pret viltošanu (programma “Perikls IV”). 
            
            
               5.CITI ELEMENTI
            
            
               ·Īstenošanas plāni un uzraudzības, izvērtēšanas un ziņošanas kārtība
            
            
               Neattiecas
            
            
               ·Skaidrojošie dokumenti (direktīvām)
            
            
               Neattiecas
            
            
               2018/0219 (APP)
            
            
               Priekšlikums
            
            
               PADOMES REGULA,
            
            
               ar ko uz neiesaistītajām dalībvalstīm attiecina 
                  Regulas (ES) Nr. …/2018, ar ko izveido apmaiņas, atbalsta un mācību programmu euro aizsardzībai pret viltošanu, piemērošanu
                  2021.–2027. gadam (programma “Perikls IV”)
               
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 352. pantu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem,
            
            
               ņemot vērā Eiropas Parlamenta piekrišanu
                  3
               ,
            
            
               saskaņā ar īpašu likumdošanas procedūru,
            
            
               tā kā:
            
            
               (1)Eiropas Parlamenta un Padomes Regula (ES) No.../2018, ar ko izveido programmu “Perikls IV”
                  4
               , paredz, ka tā ir piemērojama dalībvalstīs saskaņā ar Līgumiem. Līguma par Eiropas Savienības darbību 139. pantā ir noteikts, ka tā 133. pantā minētos pasākumus, ar ko reglamentē euro izmantošanu, nepiemēro dalībvalstīm ar izņēmuma statusu.
            
         
         
            
               (2)Tomēr informācijas un darbinieku apmaiņas, kā arī atbalsta un mācību pasākumiem, ko īsteno saskaņā ar programmu “Perikls IV”, vajadzētu būt vienotiem visā Savienībā.  Tādēļ būtu jāveic vajadzīgie pasākumi, lai tajās dalībvalstīs, kurās euro nav vienotā valūta, nodrošinātu tādu pašu euro aizsardzības līmeni,
            
            
               IR PIEŅĒMUSI ŠO REGULU.
            
            
               1. pants
            
            
               Regulas (ES) Nr. .../2018 piemērošanu paplašina uz dalībvalstīm, kuras nav iesaistītās dalībvalstis, kā tās definētas Padomes Regulas (EK) Nr. 974/1998 1. panta a) punktā 
                  5
               .
            
            
               Šo dalībvalstu organizācijas tiek uzskatītas par tiesīgām saņemt finansējumu, ja tās ir kompetentās iestādes Regulas (ES) No.../2018, ar ko izveido programmu “Perikls IV”, 9. panta nozīmē. 
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2021. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  
                        Padomes Regula (ES) 2015/768 (2015. gada 11. maijs), ar ko uz neiesaistītajām dalībvalstīm attiecina Regulu (ES) Nr. 331/2014, 
                  OV L121, 14.5.2015., 1. lpp.
               
               
                  
                     (2)
                  
                        Kā tas minēts Eiropas Parlamenta un Padomes Regulas (ES) Nr. 331/2014, ar ko izveido apmaiņas, atbalsta un mācību programmu euro aizsardzībai pret viltošanu (programmu “Perikls 2020”), 13. apsvērumā, 
                  (OV L 103, 5.4.2014., 1. lpp.)
                  . 
               
               
                  
                     (3)
                  
                        OV C , lpp. 
               
               
                  
                     (4)
                  
                        Skatīt šā Oficiālā Vēstneša …. lpp.
               
               
                  
                     (5)
                  
                        
                  (OV L 139, 11.5.1998., 1. lpp.)